પ્રાપ્‍ત વિગત અનુસારભારે વરસાદના કારણે પાંચ જેટલા સિંહોને જંગલમાં કોઈ શિકાર ન મળતા ભૂખના કારણે ગત રાત્રીના એક કલાકે જંગલ છોડી ગ્રામ્‍ય વિસ્‍તારમાં ઘુસી ગયા હતા અને વિસળીયા ગામના માલધારી અતુભાઈ બીજલભાઈ શિયાળે પોતાના બકરા ગામની બહાર નદી કિનારે એક જોક બનાવી રાખ્‍યા હતા. ત્‍યારે ગત રાત્રીના સમયે ભારે વરસાદના કારણે આતુભાઈ પોતાના ઘરે આવતા રહૃાા હોય અને ફરી રાત્રે જોકમાં ગયા ન હતા અને જોક રેઢી હોવાથી પાંચ જેટલા સિંહો જોક તોડીને ત્રાટકયા હતા અને જોકમાં રહેલા 6ર બકરામાંથી 3પ જેટલા નાના-મોટા બકરાને સિંહોએ મોતને ઘાટ ઉતારી દીધા હતા અને બકરા અને સિંહો ઉંચા વિસ્‍તારમાં સાથે ફસાયા હતા અને ચારે બાજુ પાણી ફરી વળ્‍યા હતા. જેથી બાકીના બકરાઓમાં સિંહોથી ડરી નાશભાગ મચી ગયો હતો. અને વરસાદના કારણે બાજુની નદીમાં પુર આવવાથી બકરા પુરમાં તપાયા હોવાનું જાણવા મળેલ હતું. ત્‍યારે માલધારી આતુભાઈનાં 3પથી વધારે પશુના મોતથી ભારે અરેરાટી ફેલાઈ હતી.